APROBACIÓN DEFINITIVA DA MODIFICACIÓN DAS BASES REGULADORAS DE AXUDAS MUNICIPAIS PARA AUTÓNOMOS, MICROEMPRESAS E PEQUENAS EMPRESAS CON SEDE SOCIAL E FISCAL NO CONCELLO DE RIBADUMIA, QUE SE ATOPEN EN DIFÍCIL SITUACIÓN ECONÓMICA DERIVADA DO COVID
ADMINISTRACIÓN LOCAL — Municipal — Ribadumia (Subvencións e axudas, 23/07/2021)

Rematado o prazo de información pública do anuncio publicado no Boletín Oficial da Provincia, con data 29 de abril de 2021, BOP nº 80, referente “modificación das bases reguladoras de axudas municipais para autónomos, microempresas e pequenas empresas con sede social e fiscal no Concello de Ribadumia, que se atopen en difícil situación económica derivada da crise económica provocada polo COVID” sen que se tiveran presentado reclamacións, publícase a modificación dos puntos que afectan as “bases reguladoras das axudas municipais para autónomos, microempresas e pequenas empresas” publicadas inicialmente no BOP Nº 169 do 2 de setembro de 2020. Modifícase o punto 3 relativo ao “financiamento” e onde dicía: “Esta iniciativa está subvencionada polo Concello de Ribadumia, existindo unha consignación na partida 470.01 do orzamento de gastos para 2020, por importe de 30.000,00 euros, e sendo esta a cantidade máxima a aplicar á mesma” pasa a dicirse o seguinte: “Esta iniciativa está subvencionada polo Concello de Ribadumia, incluíndose unha consignación na partida 470 do orzamento anual de gastos, polo importe que se aprobe no orzamento do exercicio correspondente, e sendo esta a cantidade máxima a aplicar á mesma”. Modifícase o punto 10 relativo á “devolución de axudas” e onde dicía: “Para a devolución das axudas establécese un período de carencia de ata o 31 de decembro de 2020. A partires desa data os beneficiarios dispoñen dun prazo máximo de ata tres anos para a devolución das cantidades entregadas, debendo indicar na súa solicitude o prazo que estimen necesario para a devolución, prazo que será aprobado pola Comisión de Valoración en función da cantidade económica outorgada. A devolución realizarase de xeito mensual, cada día 20 a partir de xaneiro de 2021, e será o Servizo de Recadación do Concello de Ribadumia o encargado de calcular a cota por ingresar (a cantidade total da axuda entre o número de meses, cunha cantidade idéntica para cada mes) e de remitir a cada beneficiario a táboa económica resultante con indicación da cota mensual e a data correspondente de pagamento”, pasa a dicirse o seguinte: “Para a devolución das axudas establécese un período de carencia de ata o 31 de decembro de 2021. A partires desa data os beneficiarios dispoñen dun prazo máximo de ata tres anos para a devolución das cantidades entregadas, debendo indicar na súa solicitude o prazo que estimen necesario para a devolución, prazo que será aprobado pola Comisión de Valoración en función da cantidade económica outorgada. A devolución realizarase de xeito mensual, cada día 20 a partir de xaneiro de 2022, e será o Servizo de Recadación do Concello de Ribadumia o encargado de calcular a cota por ingresar (a cantidade total da axuda entre o número de meses, cunha cantidade idéntica para cada mes) e de remitir a cada beneficiario a táboa económica resultante con indicación da cota mensual e a data correspondente de pagamento”. Ribadumia, 14 de xullo de 2021.—O alcalde, David J. Castro Mougán.